钦定古今图书集成/明伦汇编/氏族典/第602卷 > 代北复姓
## 钦定古今图书集成/明伦汇编/氏族典/第602卷 > 代北复姓

长孙氏出自拓跋郁律，生二子，长曰沙莫雄，次曰什
翼犍，即后魏道武皇帝祖也。后魏献帝拓跋，与邻七
分国人，以兄弟分统之。沙莫雄为南部大人，后改名
仁，号为拓跋氏。至孝文帝，以拓跋为皇枝之长，改为
长孙氏以与邻，长兄为《纥骨氏》，次兄普氏改为周氏。
帝拓跋氏改为元氏，次兄为《达奚氏》，次兄为《伊娄氏》，
改为娄氏，次兄敦丘氏，改为丘氏，次兄俟氏，改为万
俟氏。又叔父之后乙旃氏，改为叔孙氏。《疏》属车焜氏，
改为车氏。是为十姓也。

臣谨按北朝之制，虽文采不足，而古道犹存。观武王得天下，封同姓五十国而兄弟之国十有六，今献帝十姓而七分兄弟，其国岂非成周之道乎？元魏之起甚微，其后盛彊，奄有中原，垂百六十载，岂无所自而然？